এলাকাবাসী জানান, গত কয়েক বছর থেকে সাইফুলের ‘অচেনা-অজানা’ লোকজনের সঙ্গে সখ্যতা গড়ে ওঠে। ধীরে ধীরে তিনি ভয়ঙ্কর হয়ে উঠতে থাকেন। কারণে-অকারণে লোকজনের ওপর হাত তোলা এবং ভয়-ভীতি প্রদর্শন করায় লোকজন ক্রমশ তাকে ভয় পেতে শুরু করে। তার স্ত্রী নার্গিসকে শারীরিক ও মানসিকভাবে নির্যাতন করতেন। এরইমধ্যে বড় মেয়ের শ্বাশুড়ির সঙ্গে পরকীয়া প্রেমে জড়িয়ে পড়েন সাইফুল। এসব কারণে গত বছর স্ত্রীর সঙ্গে তার ডির্ভোস হয়ে যায়। এরপর চলতি বছরের জানুয়ারি মাসে নারী নির্যাতন মামলায় এক মাস নয় দিন হাজতে ছিলেন। হাজত থেকে বেরিয়ে জড়িয়ে পড়েন ফেন্সিডিল ও গাঁজাসহ বিভিন্ন মাদক ব্যবসার সঙ্গে। চলতি বছরের মার্চ মাসে সাইফুল তার বড় মেয়ের শ্বাশুড়িকে বিয়ে করেন।